EkBass/fiwiki-20250220-pages-articles huggingface dataset:
Huzhou

Huzhou (, pinyin: Húzhōu Shì) on prefektuuritason kaupunki Kiinan Zhejiangin maakunnan pohjoisosassa, Taijärven etelärannalla, Jangtsejoen suistoalueella. Kaupungin keskusta sijaitsee linnuntietä noin 70 kilometriä maakunnan pääkaupunki Hangzhousta pohjoiseen. Kaupungin väkiluku on 2,894 miljoonaa (2010) ja pinta-ala 5 794 neliökilometriä. Huzhoun naapurina ovat etelässä Hangzhou, lännessä Xuanchengin, pohjoisessa Wuxin ja Suzhoun, sekä idässä Jiaxingin prefektuuritason kaupungit. Piirikuntatasolla kaupunki jakautuu viiteen osaan seuraavasti (numerointi kuten kuvassa): ;Kaupunkipiirit (2) 1 Wuxing 2 Nanxun ;Piirikunnat (3) 3 Changxing 4 Deqing 5 Anji Kaupunki tunnetaan jo esihistorialliselta ajalta silkintuotannon seutuna; arkeologisissa kaivauksissa sieltä on löydetty 4 700 vuotta vanhaa silkkikangasta. Jo yli 2 200 vuotta sitten, Chu-valtiossa seudulla oli piirikunnan asema vuonna 248 eaa. Sui-dynastian (581-618 jaa.) aikana seudulla oli prefektuurin asema; se nimettiin Huzhouksi Taijärven (Tai Hu) viereisen sijaintinsa johdosta. Pagoda Feiying.jpeg|Feiyingin pagodi. Baijianlou.jpg|Näkymä Nanxunin piirin vanhasta kaupungista. Night in Huzhou.jpg|Yönäkymä kaupungista. Huzhou Railway Station 08 2013-04.jpg|Huzhoun rautatieasema. Starwoodhotels in Huzhou.jpg|Uutta hotelliarkkitehtuuria. ==Lähteet== == Aiheesta muualla == *Huzhou, China (huzhou.gov.cn) *Huzhou City Information (erityisesti talouspainotus) (chinaknowledge.com) *China Postal code Zhejiang Province (prefektuuri ja piirikuntataso) (youbianku.com) Luokka:Zhejiangin kaupungit Luokka:Zhejiangin prefektuurit
Rikke Møller Pedersen

Rikke Møller Pedersen (s. 9. tammikuuta 1989 Odense) on tanskalainen uimari, joka on erikoistunut rintauintiin. Møller Pedersen saavutti Barcelonan MM- kilpailuissa 2013 hopeaa 200 metrin rintauinnissa ajalla 2.20,08. Hän oli samoissa kilpailuissa neljäs 100 metrin ja kuudes 50 metrin rintauinnissa. Kazanin MM-kilpailuissa 2015 hän sai 200 metrin rintauinnissa pronssia ajalla 2.22,76. Shanghain MM-kilpailuissa 2011 hän oli 100 metrin rintauinnissa kuudes ja 200 metrillä seitsemäs. Rooman MM-kilpailuissa 2009 hän oli 100 metrin rintauinnissa niin ikään kuudes. Møller Pedersen saavutti Rio de Janeiron olympialaisissa 2016 pronssia 4 × 100 metrin sekauintiviestissä. 200 metrin rintauinnissa hän oli kahdeksas. Lontoon olympialaisissa 2012 hän sijoittui 200 metrin rintauinnissa neljänneksi ja 100 metrillä kahdeksanneksi. Møller Pedersen voitti lyhyiden ratojen maailmanmestaruuden 200 metrin rintauinnissa Istanbulissa 2012 ajalla 2.16,08. Hän on voittanut lyhyillä radoilla kolme sekauintiviestin maailmanmestaruutta sekä saavuttanut kolme MM- pronssia rintauintimatkoilla. Pitkän radan EM-kilpailuissa hän on saanut neljä kultamitalia, kaksi hopeaa ja yhden pronssin, lyhyen radan EM-kilpailuissa kahdeksan kulta- ja viisi hopeamitalia. Møller Pedersenin nimissä on pitkien ratojen 200 metrin rintauinnin maailmanennätys 2.19,11, jonka hän ui Barcelonassa 1. elokuuta 2013. Hän ui lyhyiden ratojen 200 metrin rintauinnin Euroopan ennätyksen 2.15,21 Herningissä 13. joulukuuta 2013. == Lähteet == Luokka:Tanskalaiset uimarit Luokka:Tanskalaiset olympiamitalistit Luokka:Vuonna 1989 syntyneet Luokka:elävät henkilöt
Moskovan lentokenttä

Moskovan lentoasema voi tarkoittaa seuraavia lentoasemia: * Domodedovon kansainvälinen lentoasema * Šeremetjevon kansainvälinen lentoasema
Skills in Pills

Skills In Pills on superyhtye Lindemannin debyyttialbumi, joka julkaistiin 22. heinäkuuta 2015. Lindemann-yhtyeen keulahahmot ovat Peter Tägtgren ja Till Lindemann. Ensimmäinen single albumilta, ”Praise Abort”, julkaistiin saman vuoden toukokuussa. == Kappaleet == # # # # # # # # # # # == Kokoonpano == * Till Lindemann – laulu * Peter Tägtgren – kaikki instrumentit, soitinnus ;Vierailevat muusikot * Clemens Wijers – laulu (kappale "That's My Heart") * Jonas Kjellgren – banjo (kappale "Cowboy") * Pärlby Choir –lapsikuoro == Arvostelut == * AllMusic: AllMusic review * Consequence of Sound: FConsequence of Sound: Album review * Imperiumi.net: Imperiumi.net: Levyarvio * Kaaoszine: 6/10Kaaoszine: Levyarvio * Metal Hammer: 7/10Metal Hammer review * Soundi: Soundi: Levyarvio * V2.fi: V2.fi: Levyarvio == Lähteet == Luokka:Vuoden 2015 esikoisalbumit Luokka:Industrial metal -albumit
Tommi Virkama

Tommi Virkama (s. 24. heinäkuuta 1967 Pietarsaari) on entinen suomalainen jalkapalloilija. Hän oli pelipaikaltaan keskikenttäpelaaja. Virkama on FF Jaron kasvatti. Hän pelasi seuran edustusjoukkueessa I divisioonassa 1984–1986 ja 1988–1989 sekä II divisioonassa 1987. Virkaman pelasi Vaasan Palloseurassa I divisioonaa 1993–1994. Hänen ainoa kautensa Veikkausliigassa oli 1995, jolloin hän esiintyi VPS:n riveissä 18 ottelussa ilman maaleja. Hän pelasi I divisioonaa myös Närpes Kraftissa 1997. II divisioonassa Virkama edusti BK- IFK:aa 1990–1992 ja 1998 sekä Kraftia 1996. ==Lähteet== Luokka:Suomalaiset jalkapalloilijat Luokka:Vuonna 1967 syntyneet Luokka:Elävät henkilöt
Sirio-luokka

Sirio-luokka on Italian laivaston kahden vartiolaivan muodostama alusluokka. == Suunnittelu == Alukset pohjautuvat Nuove Unità Minori Combattenti (NUMC) kehitystyön runko- ja kansirakenteiden häiveominaisuuksien hyödyntämiseen. NUMC:lla ja Nuove Unità di Pattugliamento d'Alturalla (NUPA) on samat logistiikka-, osittain taistelunjohto- ja sulautettu viestijärjestelmä.naval- technology.com Voimanlähteenä on kaksi Wärtsilä NSD-W12-26 V-XN -dieselmoottoria, jotka mahdollistavat 8 640 kilowatin tehon kahteen säätölapapotkuriin mahdollistaen 22 solmun huippunopeuden. Alusten toimintamatka on 14 solmun nopeudella 3 300 merimailia. Kolme 600 kilowatin Isotta Fraschini 1708 T2 M2 -dieselgeneraattoria takaavat aluksen sähkövirran saanninfincantieri. Alusten aseistuksena on kaksi Oerlikon KBA-Alenia OTO Melara 25/80 -pikatykkiä. Lisäksi aluksille on mahdollista asentaa keulaan OTO Melaran 76/62 Super Rapid -tykki. Alukset kykenevät vastaanottamaan kannelleen AB-212 ASW tai NH-90 NFH -helikopterin. == Alukset == Alukset on sijoitettu Augustan laivastotukikohtaan ja niiden tehtävänä on rannikkovesien valvonta ja merenkulun tarkkailu. Sirio-luokan partioalukset Nimi Telakka Kölinlasku Vesille Valmis Kohtalo Sirio Muggiano 11. toukokuuta 2002 30. toukokuuta 2003 Orione Riva Trigoso 27. heinäkuuta 2002 1. elokuuta 2003 == Lähteet == Luokka:Italian merivoimien sotalaivat
Audace (D551)

Audace (runkonumero D551) oli Italian laivaston Audace-luokan hävittäjä. == Valmistus == Alus tilattiin Cantiere navale di Riva Trigosolta, missä köli laskettiin 17. huhtikuuta 1968. Se laskettiin vesille 2. lokakuuta 1971 ja liitettiin laivastoon 16. marraskuuta 1972.Gardiner, Robert s. 207 == Palvelus == Alus poistettiin palveluksesta 28. syyskuuta 2006. ==Lähteet== * === Viitteet === Luokka:Audace-luokan hävittäjät Luokka:Italialaiset kylmän sodan hävittäjät
Tatu Huhanantti

Tatu Mauri Huhanantti (23. kesäkuuta 1914 Oulu – 29. helmikuuta 1940 Imatra) oli suomalainen hävittäjä-ässä, joka kaatui talvisodassa. Hän oli sotilasarvoltaan luutnantti. Huhanantti taisteli FR-94 nimisellä Fokker D.XXI- hävittäjäkoneella kaatuessaan.IL Historia - Talvisota ilmassa, 2022: s. 59 Huhanantin vanhemmat olivat pankinjohtaja Väinö Oskari Huhanantti ja Ellen Emilia Laurin. Ylioppilaaksi Huhanantti tuli Haminan yhteislyseosta 1933 ja suunnitteli ryhtyvänsä lukemaan lääketiedettä. Varusmiespalveluksensa 1933-1934 suorittanut Huhanantti meni kuitenkin Kadettikoulun ilmasotalinjalle, josta valmistui priimuksena 1936 ja aloitti vänrikkinä Lentoasema I:ssä. Nuoremmaksi upseeriksi Lentolaivue 24:ään hänet määrättiin samana vuonna. Hän palasi sinne 1938 oltuaan edellisen vuoden Ilmailukoulussa. Luutnantiksi Huhanantti ylennettiin 1938. Talvisodassa hän toimi hävittäjälentäjänä. Huhanantti sai surmansa Imatran pohjoispuolella käydyssä ilmataistelussa, kun 36 viholliskonetta hyökkäsi suomalaistukikohtaa vastaan. Myös hänen nuorempi veljensä Esko Antero (s. 1915) oli lentäjä ja kaatui talvisodan ilmataistelussa, 23. joulukuuta 1939. Pankinjohtaja, varatuomari Pentti Huhanantti oli Tatu Huhanantin vanhempi veli (s. 1909).Kuka kukin on (Aikalaiskirja) 1978, s. 248 (Viitattu 16.7.2019) Luutnantti Tatu Huhanantin viimeinen ilmavoitto tapahtui törmäysvoittona. Hän oli kuollessaan, 6 ilmavoittoa kerännyt taistelijaässä.http://allaces.ru/fin/istr/pil/pil.php Viitattu 1.2.2022. == Lähteet == *Kauppinen, Perttu + Enkenberg, Ilkka & al: IL Historia - Talvisota ilmassa, Alma Media Suomi, Helsinki, 2022. ISBN: 02005-2201 Luokka:Suomalaiset hävittäjälentäjät Luokka: Suomalaiset upseerit Luokka: Suomalaiset toisessa maailmansodassa kaatuneet Luokka:Vuonna 1914 syntyneet Luokka:Vuonna 1940 kuolleet
Ségué

Ségué on maalaiskunta ja sen keskuskylä Moptin alueen Bankassin piirissä Malissa. Se sijaitsee Bobon tasangon itäreunalla 45 kilometriä Bankassista lounaaseen. Kunnassa on 22 100 asukasta (vuonna 2009). Séguén kunnan pinta-ala on 840 neliökilometriä. Se rajoittuu koillisessa Bankassin piirin Dimbal Habén, idässä Léssagou Habén, Dialassagoun ja Torin, kaakossa Sokouran, lounaassa Ségoun alueen Tominianin piirin Timissan sekä luoteessa Moptin alueen Bandiagaran piirin Timnirin ja Bara Saran kuntiin. Seutu kuuluu Sahelin vyöhykkeeseen. Pysyviä vesistöjä ei ole. Kuntaan kuuluu 43 kylää. Asukkaat ovat dogoneja, markoja ja fulbeja. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, fonio, maapähkinä, lehmänpapu, maapapu, seesami, riisi ja teehibiskus. Kotieläimiä ovat naudat, lampaat, vuohet, hevoset, aasit, siat, kamelit ja siipikarja. Lisäksi harjoitetaan kalastusta, kaupankäyntiä ja käsityöammatteja. Kunnan liikenneyhteydet ovat heikot. Palveluihin kuuluu joukko kouluja ja kolme terveysasemaa. ==Lähteet== Luokka:Bankassin piiri Luokka:Malin kunnat
Asetoli

Asetoli eli hydroksiasetoni (C3H6O2) on yksinkertaisin hydroksiketoneihin kuuluva orgaaninen yhdiste. Yhdistettä käytetään apuaineena tekstiilien värjäyksessä ja orgaanisten synteesien lähtöaineena. ==Ominaisuudet== Asetoli on huoneenlämpötilassa väritöntä ja makeantuoksuista nestettä. Se liukenee hyvin muun muassa veteen, etanoliin ja dietyylieetteriin. Liuoksessa yhdiste on tasapainossa rengasrakenteisen hemiasetaalimuotonsa kanssa. Asetoli kykenee pelkistämään muun muassa ammoniakkipitoisen hopeanitraattiliuoksen hopeaionit metalliseksi hopeaksi hapettuen itse maitohapoksi. Asetolia muodostuu elintarvikkeisiin hiilihydraateista kuumennettaessa yhtenä Maillard-reaktion tuotteena. Asetoli reagoi näissä olosuhteessa edelleen muodostaen muitakin aromiyhdisteitä kuten sykloteenia. ==Valmistus ja käyttö== Asetolia voidaan syntetisoida kuumentamalla bromiasetonia metanoliliuoksessa emäksen kuten kalium- tai natriumhydroksidin kanssa. Muita tapoja valmistaa yhdistettä ovat glukoosiliuoksen kuumennus emäksisissä olosuhteissa, propargyylialkoholin hydrolyysi elohopeasuolojen katalysoimalla, propargyylialkoholin ja alkoholien muodostamien rengasrakenteisten ketaalien hydrolyysi ja kuumentamalla glyserolia kuparikromiittikatalyytin läsnä ollessa.Eugene V. Hort & Paul Taylor: Acetylene-Derived Chemicals, Kirk-Othmer Encyclopedia of Chemical Technology, John Wiley & Sons, New York, 2003. Viitattu 25.6.2015 Asetolia voidaan käyttää pelkistimenä värjättäessä tekstiilejä rikkiväreillä.Eva-Marie Borschel, Sigismund Heimann & Erich Kromm: Textile Auxiliaries, 5. Deying Auxiliaries, Ullmann's Encyclopedia of Industrial Chemistry, John Wiley & Sons, New York, 2011. Viitattu 25.6.2015 Muita käyttökohteita ovat muun muassa nitroselluloosan liuotus, polyolien valmistus ja propyleeniglykolin valmistus. Hydroksiasetoni reagoi ei enolisoituvien aldehydien ja ketonien kanssa aldoliadditiolla. Kiraalisen katalyytin kuten proliinin läsnä ollessa muodostuu kiraalinen tuote hyvällä saannolla ja enantioylimäärällä. : ==Lähteet== Luokka:Alkoholit Luokka:Ketonit
Ardito (D550)

Ardito (runkonumero D550) oli Italian laivaston Audace-luokan hävittäjä. == Valmistus == Alus tilattiin Castellamare di Stabiasta Italcantierilta, missä köli laskettiin 19. heinäkuuta 1968. Se laskettiin vesille 27. marraskuuta 1971 ja liitettiin laivastoon 5. joulukuuta 1972.Gardiner 1995, s. 207. == Palvelus == Alus poistettiin palveluksesta 28. syyskuuta 2006. ==Lähteet== * === Viitteet === Luokka:Audace-luokan hävittäjät Luokka:Italialaiset kylmän sodan hävittäjät
Södra Sandby

Södra Sandby on taajama Ruotsissa Lundin kunnassa Skånen läänissä Lundin itäpuolella. Paikka on myös kirkonkylä Södra Sandbyn pitäjässä, ja siellä on Södra Sandbyn kirkko, ja osa siitä kuuluu Hardebergin pitäjään. Vuonna 2010 Södra Sandbyssa oli 6 136 asukasta, ja se on Lundin kunnan toiseksi suurin taajama. Luokka:Lundin kunta Luokka:Ruotsin taajamat
Södra Sandbyn piiri

Södra Sandbyn piiri () sijaitsee Lundin kunnassa Ruotsissa. Sen väkiluku on . == Lähteet == ==Aiheesta muualla== * Luokka:Ruotsin piirit Luokka:Lundin kunta
Södra Sandbyn kirkko

Södra Sandbyn kirkko on kirkkorakennus Ruotsissa Södra Sandbyn pohjoisosassa Lundin kunnassa. Se on Södra Sandbyn seurakunnan seurakuntakirkko Lundin hiippakunnassa. Kirkon vanhimmat osat on rakennettu 1100-luvun lopulla. Torni rakennettiin harmaakivestä keskiajan lopulla. Tornin alaosassa on alkuperäinen ristiholvi. Vuonna 1797 tornia korjattiin ja korotettiin ja vuonna 1847 rakennettiin pohjoinen ristisakara. Kirkon kuori korjattiin vuonna 1911, jolloin myös torniin tehtiin muutoksia. Kirkkoa ympäröivät pensasaidat ja muuri. ==Aiheesta muualla== * Kirkon esittely seurakunnan sivuilla Luokka:Skånen läänin kirkot Luokka:Ruotsin kivikirkot Luokka:Lundin kunta
Sokoura

Sokoura on maalaiskunta ja sen keskuskylä Moptin alueen Bankassin piirissä Malissa. Se sijaitsee Souroun tasangolla 90 kilometriä Bankassista maanteitse lounaaseen. Kunnassa on 38 600 asukasta (vuonna 2009). Sokouran kunnan pinta- ala on 927 neliökilometriä. Se rajoittuu pohjoisessa Bankassin piirin Séguén ja Torin, idässä Bayen ja etelässä Ouonkoron sekä lännessä Ségoun alueen Tominianin piirin Timissan kuntiin. Kunnassa ei ole pysyviä vesistöjä. Etelässä sijaitsee Samorin metsäsavannialue. Kuntaan kuuluu 32 kylää. Asukkaat ovat etupäässä markoja, dogoneja, fulbeja, samoja ja moseja. Paikallisia elinkeinoja ovat maanviljely, karjanhoito ja pienimuotoinen kaupankäynti. Tärkeimmät viljelykasvit ovat hirssi, fonio, durra, maissi, maapähkinä, lehmänpapu, maapapu ja seesami. Kotieläimiä ovat naudat, lampaat, vuohet, hevoset, aasit ja siipikarja. Kunnan liikenneyhteydet ovat heikot. Palveluihin kuuluu joukko kouluja ja kaksi terveysasemaa. ==Lähteet== Luokka:Bankassin piiri Luokka:Malin kunnat
Soubala

Soubala on maalaiskunta ja sen keskuskylä Moptin alueen Bankassin piirissä Malissa. Se sijaitsee Sénon tasangolla 35 kilometriä Bankassista maanteitse etelään. Kunnassa on 10 700 asukasta (vuonna 2009). Soubalan kunta rajoittuu kaakossa Bankassin piirin Koulongon Habén, lounaassa Léssagou Habén, luoteessa Dimbal Habén ja koillisessa Bankassin sekä idässä Koron piirin Dougouténé II:n kuntiin. Kunnassa ei ole pysyviä vesistöjä. Kuntaan kuuluu yhdeksän kylää. Asukkaat ovat etupäässä dogoneja. Lisäksi on jonkin verran fulbeja. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, fonio, maapähkinä, lehmänpapu, maapapu, seesami ja teehibiskus. Kotieläimiä ovat naudat, lampaat, vuohet, hevoset, aasit ja siipikarja. Soubalassa pidetään viikoittaiset markkinat. Kunnan liikenneyhteydet ovat heikot. Palveluihin kuuluvat neljä alakoulua, yläkoulu, koulutus- ja kehittämiskeskus, kaksi koraanikoulua ja terveysasema. ==Lähteet== Luokka:Bankassin piiri Luokka:Malin kunnat
Niko Vuorinen

Niko Vuorinen (s. 8. kesäkuuta 1989) on suomalainen kalpamiekkailija, joka edustaa Helsingin Miekkailijoita. Vasenkätisen Vuorisen valmentajana toimii Peeter Nelis. Vuorinen aloitti miekkailun vuonna 2005. MM-kilpailuissa hän on ollut parhaimmillaan seitsemäs vuonna 2023. EM-kilpailuissa Vuorisen paras sijoitus on kuudes sija vuodelta 2018. Kesäuniversiadeissa 2011 Kiinan Shenzhenissä Vuorinen oli 18:s ja kesäuniversiadeissa 2017 Taiwanin Taipeissa viides. Euroopan kisoissa 2015 Bakussa Vuorinen sijoittui viidenneksi. Helmikuussa 2017 Vuorinen sijoittui maailmancupin osakilpailussa Vancouverissa kolmanneksi, ollen ensimmäinen palkintokorokkeelle yltänyt suomalaismies kalpamiekkailun maailmancupin osakilpailussa. Vuorinen opiskelee teoreettista filosofiaa Helsingin yliopistossa. Häneltä ilmestyi vuonna 2015 miekkailuaiheinen kirja Kalpa ja mieli. == Lähteet == == Aiheesta muualla == * Niko Vuorisen profiili Kansainvälisen miekkailuliiton sivuilla (fie.org) Luokka:Suomalaiset miekkailijat Luokka:Suomalaiset kirjailijat Luokka:Vuonna 1989 syntyneet Luokka:Elävät henkilöt
Tori (Mali)

Tori on maalaiskunta ja sen keskuskylä Moptin alueen Bankassin piirissä Malissa. Se sijaitsee Gondo-Senon tasangolla 75 kilometriä Bankassista maanteitse lounaaseen. Kunnassa on 18 000 asukasta (vuonna 2009). Torin kunta rajoittuu pohjoisessa Bankassin piirin Dialassagoun, idässä Bayen, etelässä Sokouran ja lännessä Séguén kuntiin. Seutu kuuluu Sahelin vyöhykkeeseen. Kunnassa ei ole pysyviä vesistöjä. Kuntaan kuuluu 11 kylää. Asukkaat ovat etupäässä markoja, dogoneja, fulbeja ja moseja. Paikallisia elinkeinoja ovat maanviljely, karjanhoito ja pienimuotoinen kaupankäynti. Tärkeimmät viljelykasvit ovat hirssi, fonio, durra, maissi, maapähkinä, lehmänpapu, maapapu, seesami ja teehibiskus. Kotieläimiä ovat naudat, lampaat, vuohet, aasit, hevoset, kamelit ja siipikarja. Torissa ja Gouaryssa pidetään viikoittaiset markkinat. Kunnan liikenneyhteydet ovat heikot. Palveluihin kuuluu joukko kouluja ja terveysasema. ==Lähteet== Luokka:Bankassin piiri Luokka:Malin kunnat
Joshua Kimmich

Joshua Kimmich (s. 8. helmikuuta 1995 Rottweil) on saksalainen jalkapalloilija. Pelipaikaltaan hän on puolustava keskikenttäpelaaja. Hän edustaa Saksan Bundesliigassa pelaavaa Bayern Müncheniä. Hän on pelannut Saksan A-maajoukkueessa vuodesta 2016. == Seurajoukkueura == Kimmich siirtyi VfB Stuttgartista 3. Ligassa pelaavaan RB Leipzigiin kesällä 2013. Hän pelasi seurassa 26 sarjaottelua kaudella 2013–2014 ja 27 sarjaottelua 2. Bundesliigassa seuraavalla kaudella. Kesällä 2015 Kimmich siirtyi ensin 1,5 miljoonan euron siirtosummalla VfB Stuttgartiin, ja jatkoi seuraavana päivänä Bayern Müncheniin 8,5 miljoonalla eurolla. Kimmich on pelannut Bayernissa kauden 2023–2024 loppuun mennessä 262 bundesliigaottelua, joissa hän on tehnyt 26 ja syöttänyt 73 maalia. Hän on voittanut Saksan-mestaruuden kahdeksana peräkkäisenä vuotena 2016–2023. Mestarien liigan hän voitti kaudella 2019–2020 ja on 82 ottelussaan viimeistellyt 12 sekä syöttänyt 18 maalia. Saksan Cupin hän voitti 2016, 2019 ja 2020 sekä DFL-Supercupin 2016–2018 ja 2020–2022. Kimmich valittiin Saksan vuoden puolustajaksi kaudella 2015–2016. == Maajoukkueura == Kimmich pelasi neljä ottelua Saksan voittaessa alle 19-vuotiaiden Euroopan-mestaruuden 2014. Hän pelasi kaikki ottelut Saksan pudotessa välierissä alle 21-vuotiaiden maaosan mestaruuskilpailuissa 2015. Kimmich debytoi Saksan A-maajoukkueessa 29. toukokuuta 2016 ystävyysottelussa Slovakiaa vastaan. Hän pelasi Euroopan-mestaruuskilpailuissa 2016 neljä ottelua ja MM-kilpailuissa 2018 Saksan kaikki kolme peliä. Hän pelasi Saksan kaikki neljä ottelua vuonna 2021 järjestetyissä EM-kilpailuissa, kaikki kolme ottelua MM-kilpailuissa 2022 ja kaikki viisi ottelua EM-kilpailuissa 2024. Heinäkuun 2024 loppuun mennessä hän on pelannut 91 maaottelua ja tehnyt niissä kuusi maalia: syyskuussa 2016 MM-karsintaottelussa Norjaa, kesäkuussa 2017 ystävyysottelussa Tanskaa, lokakuussa 2017 MM-karsintaottelussa Pohjois- Irlantia, kesäkuussa 2022 Kansojen liigassa vieras- ja kotiottelussa Italiaa sekä kesäkuussa 2023 ystävyysottelussa Ukrainaa vastaan. == Lähteet == Luokka:Saksalaiset jalkapalloilijat Luokka:Vuonna 1995 syntyneet Luokka:Elävät henkilöt
Valhalla (yhtye)

Valhalla oli vuonna 1997 perustettu espanjalainen power metal -yhtye. ==Jäsenet== * Javier "Patxa" Navarro - laulu (1999-2010) * Mikel Martinez - kitara (1997-2010) * Ignacio "Jevo" Garamendi - kitara (1997-2010) (laulu 1997-1999) * Chefy - basso (2001-2005, 2006-2010) * Iván Corcuera - rummut (1997-2010) ===Entiset jäsenet=== * Kepa Jordan - basso (2005-2006) * Iván Valdemoros - basso (1997-2001) * Xabier Coto - kitara (1997) ==Julkaisut== * Guardians of Metal (Demo) - 1998 * Beyond the Underworld (Agnat) - 2000 * Once upon a Time (Zero Records) - 2001 * Nightbreed (Goimusic) - 2003 * The Aftermath (Agnat) - 2005 ==Aiheesta muualla== * Valhalla en Metal Archives * Guardians of Metal (Youtube) * Heroes (Youtube) * Inseminator (Youtube) Luokka:Espanjalaiset metalliyhtyeet Luokka:Espanjalaiset power metal -yhtyeet
Ghanan evankelis-luterilainen kirkko

Ghanan evankelis-luterilainen kirkko (Evangelical Lutheran Church of Ghana) on luterilainen kirkko, joka toimii Ghanassa Afrikassa. Kirkon jäsenmäärä on noin 29 000. == Historia == Ghanan evankelis-luterilaisen kirkon perustivat yhdysvaltalaisen Missouri-synodin lähetystyöntekijät vuonna 1958. Vuonna 1964 kirkko tunnustettiin juridisesti Ghanan hallituksen toimesta. Siitä lähtien kirkko on perustanut seurakuntia ja saarnapaikkoja joka puolelle Ghanaa. Kirkosta tuli Missouri-synodin yhteistyökirkko vuonna 1971. == Oppi == Kirkko tunnustaa Vanhan ja Uuden testamentin kirjoitukset ainoaksi säännöksi ja ohjeeksi kirkon uskolle ja elämälle. Se tunnustaa oppia, joka on kirjoitettuna Apostolisessa, Nikean ja Athanasioksen uskontunnustuksissa, muuttamattomassa Augsburgin tunnustuksessa sekä Martti Lutherin Iso- ja Vähä katekismuksessa. == Nykytilanne == Kirkolla on noin tuhat seurakuntaa tai saarnapaikkaa, joissa on noin 29 000 jäsentä. Seurakuntia hoitavat pastorit, evankelistat sekä maallikkojohtajat yhdessä Missouri-synodin lähetystyöntekijöiden kanssa. Kirkko kuuluu Missouri-synodin tavoin Kansainväliseen luterilaiseen neuvostoon, mutta on myös Luterilaisen maailmanliiton jäsen. == Lähteet == Luokka:Evankelis-luterilaiset kirkot Luokka:Kristinusko Ghanassa
Ronny (jalkapalloilija)

Ronny Heberson Furtado de Araújo (eli Ronny, s. 11. toukokuuta 1986 Fortaleza) on brasilialainen jalkapalloilija, joka edustaa Bundesliigassa pelaavaa Hertha BSC:iä. Vasenjalkainen Ronny on pelipaikaltaan hyökkäävä keskikenttäpelaaja.http://www.transfermarkt.co.uk/ronny/profil/spieler/43847 == Ura == === Seurajoukkueura === Ronny aloitti uransa kotimaansa Corinthiansissa, jota hän edusti vuodet 2004–2006 pelaamatta peliäkään. Vuonna 2006 hän siirtyi Portugalin Primeira Ligan Sporting Clube de Portugaliin. Hän pelasi seuran paidassa 38 ottelua Primeira Ligassa tehden yhden maalin. Ronny debytoi seuran paidassa myös Mestareiden liigassa.http://www.transfermarkt.co.uk/ronny/leistungsdatenverein/spieler/43847 Kauden 2009–2010 hän oli lainassa Primeira Ligan UD Leiriassa. Sporting- urallaan Ronny voitti kahdesti Portugalin cupin ja niin ikään kahdesti Portugalin supercupin. Heinäkuussa 2010 Ronny siirtyi Saksan 2. Bundesliigan Hertha BSC:iin. Kaudeksi 2011–2012 seura nousi takaisin Bundesliigaan, josta se putosi seuraavaksi kaudeksi jälleen 2. Bundesliigaan. Kaudella 2012–2013 Ronny teki 2. Bundesliigassa 18 maalia 33 ottelussa seuran noustessa jälleen Bundesliigaan. Parhaalla Bundesliiga-kaudellaan, kaudella 2013–2014, Ronny on tehnyt 27 ottelussa neljä maalia. === Maajoukkueura === Ronny oli mukana voittamassa alle 17-vuotiaiden maailmanmestaruutta Suomessa 2003. Hän pelasi turnauksessa yhdessä ottelussa, alkulohkon ottelussa Portugalia vastaan Ratinan stadionilla Tampereella.http://www.fifa.com/worldfootball/statisticsandrecords/players/player=200968/index.html == Muuta == Myös Ronnyn isoveli Raffael on jalkapalloilija. Hän edustaa Bundesliigan Borussia Mönchengladbachia. Ronny ja Raffael ovat pelanneet yhdessä Hertha BSC:issä. Ronnyn nimissä on ammattilaisjalkapalloilun kovin maaliin johtanut laukaus. Tuo maali syntyi suoraan vapaapotkusta marraskuussa 2006 Sporting CP:n paidassa Associação Naval 1º de Maioa, potkun vauhdin ollessa 210,9 kilometriä tunnissa. Maali oli Ronnyn ainoa maali Sporting- urallaan. == Saavutukset == Sporting Clube de Portugal *Portugalin cup: 2006-2007, 2007-2008 *Portugalin supercup: 2008, 2009 Hertha BSC * 2. Bundesliiga: 2010-2011, 2012-2013 Brasilia * Alle 17-vuotiaiden maailmanmestaruus: (2003) Henkilökohtainen * Jalkapallohistorian kovin maaliin johtanut laukaus: 210,9 km/h (2006) == Lähteet == Luokka:Brasilialaiset jalkapalloilijat Luokka:Vuonna 1986 syntyneet Luokka:Elävät henkilöt
Quzhou

Quzhou (, pinyin: Qúzhōu Shì) on prefektuuritason kaupunki Kiinan Zhejiangin maakunnan länsiosassa. Kaupungin keskusta sijaitsee linnuntietä runsas 190 kilometriä maakunnan pääkaupunki Hangzhousta lounaaseen. Kaupungin väkiluku on 2,123 miljoonaa (2010) ja pinta-ala 8 837 neliökilometriä. Quzhoun naapurina ovat etelässä Lishuin ja Nanpingin, lännessä Shangraon, pohjoisessa Huangshanin ja Hangzhoun, sekä idässä Jinhuan prefektuuritason kaupungit. Piirikuntatasolla kaupunki jakautuu kuuteen osaan seuraavasti (numerointi kuten kuvassa): ;Kaupunkipiirit (2) 1 Kecheng 2 Qujiang ;Piirikuntatason kaupunki (1) 3 Jiangshan ;Piirikunnat (3) 4 Changshan 5 Kaihua 6 Longyou Kaupunkiseudun luonnonnähtävyyksiin kuuluvat esimerkiksi Longyoun karstiluola ja Jianglangvuoren maisemat. Quzhou chengqiang 9499.jpg|Quzhoun kaupunginmuuria. Xiakoutown.jpg|Quzhoun kattoja. Jiangshan Jianglangshan 2012.07.01 13-08-31.jpg|Jianglangshan eli Jianglangvuori, Jiangshanin kaupunki. Jiangshan Nianbadu 2012.08.20 11-40-58.jpg|Nianbadu, Jiangshanin kaupunki. ==Lähteet== == Aiheesta muualla == *Quzhou City Information (erityisesti talouspainotus) (chinaknowledge.com) *China Postal code Zhejiang Province (prefektuuri ja piirikuntataso) (youbianku.com) Luokka:Zhejiangin kaupungit Luokka:Zhejiangin prefektuurit
Spartoo

Spartoo.com on vuonna 2006 perustettu, kenkiin erikoistunut verkkokauppa, jonka pääpaikkana toimii Grenoble. Vuonna 2014 Spartoon sivustolta oli valittavissa yli 1000 eri merkkiä ja tällä hetkellä Spartoo toimittaa 30 Euroopan maahan. Perustamisen jälkeen Spartoo laajensi vuonna 2009 Isoon- Britanniaan ja Italiaan avaamalla sivustot Spartoo.co.uk ja Spartoo.it. Vuonna 2010 Spartoo avasi sivustonsa Saksassa ja Espanjassa. Tämän jälkeen vuonna 2011 Spartoo saapui Alankomaihin, Suomeen, Puolaan, Ruotsiin, Portugaliin, Kreikkaan sekä Tanskaan. Tämän lisäksi Spartoon englanninkieliseltä sivustolta www.spartoo.eu on mahdollista tilata tuotteita 11 eri maahan. Kenkien ja laukkujen lisäksi Spartoo päätti vuonna 2013 ottaa valikoimaansa myös vaatteet. == Lähteet == * http://www.spartoo.fi/spartoo.php * http://www.ecommercemag.fr/E-commerce/Article/Une-pointure-du-Net-30892-1.htm * https://www.internetretailer.com/mobile/2012/05/08/french-shoe-e-retailer- spartoocom-laces-rapid-growth * http://techcrunch.com/2011/10/21/european- online-shoe-store-spartoo-com-projects-e100-million-turnover-this-year/ * http://www.realwire.com/releases/GP-Bullhounds-Media-Momentum-Awards-Identify- Europes-Fastest-Growing-Digital-Companies * http://www.eu- startups.com/2012/03/spartoo-one-of-the-20-fastest-growing-internet-companies/ * http://www.prweb.com/releases/shoes-zappos- spartoo/raised_12_million/prweb3439534.htm * http://uk.fashionmag.com/news/Spartoo-attacks-ready-to- wear,315163.html#.VYwNIlIXiBh * http://www.rudebaguette.com/2013/03/11/after- raising-25me-spartoo-expands-beyond-just-selling-shoes-to-all-clothing-2/ == Aiheesta muualla == * http://www.spartoo.fi Luokka:Kengät Luokka:Verkkokaupat Luokka:Ranskalaiset yritykset Luokka:Grenoble
Rasvala

Rasvala on kylä Kiikalassa Salossa. Rasvalan lähimpiä naapurikyliä ovat Kiikalan Kruusila idässä ja koillisessa sekä Perttelin Pöytiö ja Kiskon Bergvik lännessä. Läheisen Hirsijärven vastarannalla lähimpiä naapurikyliä ovat Kiikalan Pirilä ja Kiskon Sammalo. ==Sijainti ja liikenne== Rasvala on yhdessä kiikalalaisten naapurikyliensä Kruusilan ja Pirilän kanssa kuulunut nyttemmin enimmät palvelunsa menettäneen Kiikalan Kruusilan kyläkeskuksen vaikutusalueeseen ja on osa Kruusilan postinumeroaluetta.von Hertzen 1987: s. 527.von Hertzen 1987: s. 539. Kylän pohjoispuolitse kulkee valtatie 1, jonka moottoritieksi rakentamisen jälkeen kylän halki kulkeva valtatien 1 entinen linjaus muodostettiin seututieksi 110. ==Luonnonympäristö== Rasvala sijaitsee Kiskonjoen–Perniönjoen vesistöön kuuluvan Kiskon Hirsijärven pohjoispäässä ja sen alue rajoittuu järveen kaakossa. Pohjoisessa kylän alueelle jäävät samaan vesistöön kuuluvat Pernjärvi osittain ja Lamminjärvi kokonaan. ==Historiaa== Ensimmäinen maininta Rasvalan kylästä on vuodelta 1440. Kylän vanhoja taloja ovat olleet Alhainen eli Topuli, josta vuonna 1786 erotettiin Uusitalo, sekä Ylhäinen eli Harakka, joka vuonna 1887 liitettiin Topuliin.von Hertzen 1987: s. 75, 749. Historiallinen nimitys Kiikalan kolmelle eteläisimmälle kylälle Rasvalalle, Kruusilalle ja Pirilälle on ollut Kuutti-Kiikala.von Hertzen 1987: s. 131. 1900-luvulla samasta kolmen kylän kokonaisuudesta on käytetty eri yhteyksissä joko nimeä Kruusila tai Hirsjärvi. Koulua kylästä käytiin vuodesta 1902 aina 1980- ja 1990-lukujen taitteeseen viereisessä Kruusilan kylässä sijainneessa Hirsjärven koulussa.von Hertzen 1987: s. 574–577, 667. Kruusilan postikonttori ja kauppa sijaitsivat ainakin vuonna 1964 Rasvalan kylässä, vuodesta 1929 1960-luvulle toiminnassa ollut Kruusilan Osuusmeijeri taas Kruusilan kylässä Rasvalan kylän rajalla Pernjärven rannalla.von Hertzen 1987: s. 527. 1980- ja 1990-lukujen taitteessa koulu, kauppa, posti ja pankki lopettivat kaikki toimintansa. ==Nähtävyyksiä== Rasvalan Topulin talon luona seututien 110 varressa on Salon seudun reservinupseerien vuonna 1956 pystyttämä muistokivi sodissa vuosina 1939–1941 kaatuneille Topulin talon neljälle pojalle Martti, Vilho, Kauko ja Erkki Lehtiselle sekä talon vävylle Mauri Helkiölle.von Hertzen 1987: s. 757. ==Lähteet== * ===Viitteet=== Luokka:Kiikalan kylät
Montreal Hockey Club

Montreal Hockey Club oli kanadalainen seniorimiesten amatööritason jääkiekkoseura joka perustettiin 1884. Se liittyi Montreal Amateur Athletic Associationiin (MAAA) ja käytti sen siipipyörälogoa. Seura oli Stanley Cupin ensimmäinen voittaja 1893 mutta kieltäytyi siitä MAAA:n kanssa syntyneen riidan vuoksi. Vuoteen 1906 se pelasi amatöörisarjoissa, pelasi sitten kaksi vuotta ammattilaisena, mutta palasi taas amatöörijoukkueeksi. Vuonna 1932 se erosi MAAA:sta ja muuttui puoliammattilaiseksi ja liittyi Quebec Senior Hockey Leagueen. Nimeksi tuli Royal Montreal Hockey Club eli Montreal Royals, joka toimi vuoteen 1961. Luokka:Kanadalaiset jääkiekkoseurat Luokka:Entiset jääkiekkoseurat
Maati Rehor

Maati Rehor (s. 1976) on Avanti!-orkesterin toiminnanjohtaja syyskuusta 2015 alkaen. Hän työskenteli aiemmin Suomen Jazzliiton toiminnanjohtajana 1. heinäkuuta 2008 alkaen. Rehor on koulutukseltaan musiikkipedagogi (AMK) ja musiikin maisteri Sibelius-Akatemian Arts Management-koulutuksesta. Hän on työskennellyt kulttuurialan tuotanto- ja viestintätehtävissä sekä pop/jazz- laulun opettajana ja laulajana. Vuodesta 2008 hän oli Suomen Jazzliiton hallituksen jäsen. ==Lähteet== Luokka:Suomalaiset muusikot Luokka:Vuonna 1976 syntyneet Luokka:Elävät henkilöt
Lishui

Lishui (, pinyin: Líshuǐ Shì) on prefektuuritason kaupunki Zhejiangin maakunnan eteläosassa Kiinassa. Kaupungin keskusta sijaitsee linnuntietä runsaat 200 kilometriä maakunnan pääkaupungista Hangzhousta etelään. Kaupungin väkiluku on 2,117 miljoonaa (2010) ja pinta-ala 17 298 neliökilometriä. Lishuin naapurina ovat etelässä Ningden, lounaassa Nanpingin, luoteessa Quzhoun, pohjoisessa Jinhuan, sekä idässä Taizhoun ja Wenzhoun prefektuuritason kaupungit. Piirikuntatasolla kaupunki jakautuu yhdeksään osaan seuraavasti (numerointi kuten kuvassa): ;Kaupunkipiirit (1) 1 Liandu ;Piirikuntatason kaupunki (1) 2 Longquan ;Autonominen piirikunta (1) 9 Jingning, sheiden autonominen piirikunta ;Piirikunnat (6) 3 Jinyun 4 Qingtian 5 Yunhe 6 Qingyuan 7 Suichang 8 Songyang Paikkakunta sai Sui-dynastian Kaihuang-keisarin aikana vuonna 589 jaa. nimen Chuzhou. Välillä nimi muuttui muotoon Kuozhou. Ming-dynastian Hongwu-hallitsijan aikaan nimeksi tuli Chuzhou Fu. Paikallisiin erikoisuuksiin kuuluvat mandariinit, kiinalaiset sienet, Qingtianin piirikunnan kalliokaiverrukset, seladonlasitettu keramiikka ja Longquanin kaksiteräinen miekka, aikoinaan hyvin arvostettu miekkatyyppi. == Galleria == 201701 Lishui Railway Station.jpg | Lishuin rautatieasema. 天主教堂 - panoramio (1).jpg | Kirkkorakennus Lishuissa. ALIM0319.jpg|Kerrostaloja Lishuissa. Hecheng - Qingtian City, May 2011.JPG|Kaupunkinäkymä Qingtianin piirikunnasta. ==Lähteet== == Aiheesta muualla == *Lishui City Information (erityisesti talouspainotus) (chinaknowledge.com) *China Postal code Zhejiang Province (prefektuuri ja piirikuntataso) (youbianku.com) Luokka:Zhejiangin kaupungit Luokka:Zhejiangin prefektuurit
Pirilä (Kiikala)

Pirilä on kylä Kiikalassa Salossa. ==Sijainti== Pirilä on yhdessä kiikalalaisten naapurikyliensä Kruusilan ja Rasvalan kanssa kuulunut nyttemmin enimmät palvelunsa menettäneen Kiikalan Kruusilan kyläkeskuksen vaikutusalueeseen ja on osa Kruusilan postinumeroaluetta.von Hertzen 1987: s. 527.von Hertzen 1987: s. 539. Pirilän lähimpiä naapurikyliä ovat Kiikalan kylistä Kruusila lännessä, Peltola pohjoisessa ja Vanhakylä koillisessa. Idässä ovat rajanaapureina Suomusjärven Laperla, Häntälä ja Ahtiala. Lounaassa on rajanaapurina Kiskon Sammalo ja etelässä Kiskon Kurkela. ==Luonnonympäristö== Pirilä sijaitsee Kiskonjoen–Perniönjoen vesistöön kuuluvan Kiskon Hirsijärven koillispäässä ja sen rajana Kiikalan Kruusilan kylää vastaan on Kiikalan Omenojärvestä Kiskon Hirsijärveen laskeva Huitinjoki. Kylän kaakkoiskulmaa koskettaa samaan vesistöön kuuluva Riitjärvi. ==Historiaa== Ensimmäinen maininta Pirilän kylästä on vuodelta 1530. Kylän nimi perustunee henkilönnimeen Piri. Kylän vanhoja taloja ovat olleet vuonna 1540 ensi kerran asiakirjoissa esiintyvä Rusko ja siitä noin 1610 erotettu Vesä, joka vuonna 1798 jakautui Yli- ja Ali-Vesään.von Hertzen 1987: s. 75, 748–749. Kaikki kolme taloa ovat edelleen olemassa lähellä kylän vanhaa tonttia, joka on sijainnut nykyisen Vilikkalantien varressa Ali-Vesän ja Ruskon nykyisten tonttien välimailla. Historiallinen nimitys Kiikalan kolmelle eteläisimmälle kylälle Rasvalalle, Kruusilalle ja Pirilälle on ollut Kuutti- Kiikala.von Hertzen 1987: s. 131. 1900-luvulla samasta kolmen kylän kokonaisuudesta on käytetty eri yhteyksissä joko nimeä Kruusila tai Hirsjärvi. Koulua kylästä käytiin vuodesta 1902 aina 1980- ja 1990-lukujen taitteeseen viereisessä Kruusilan kylässä sijainneessa Hirsjärven koulussa.von Hertzen 1987: s. 574–577, 667. Kruusilan kyläkeskuksen palveluihin kuuluivat aiemmin myös posti, kauppa ja pankki, mutta 1980- ja 1990-lukujen taitteessa nämä kaikki lopettivat toimintansa. ==Liikenne== Kylän pohjoispuolitse kulkee valtatie 1, jonka moottoritieksi rakentamisen jälkeen kylän halki kulkeva valtatien 1 entinen linjaus muodostettiin seututieksi 110. Kiskon suuntaan johtaa kylän läpi paikallistietasoinen yhdystie Vilikkalantie. ==Lähteet== * ===Viitteet=== Luokka:Kiikalan kylät
Rautsuo

Rautsuo on kylä Suomusjärvellä Salossa. Rautsuo sijaitsee noin 2 kilometriä Suomusjärveltä etelään. Sen lähimmät naapurikylät ovat Ahtiala ja Häntälä. == Lähteet == https://www.kuvakokoelmat.fi/pictures/view/KK5065_7.74A Luokka:Suomusjärven kylät
Selännekadun silta

Selännekadun silta on valtatie 5:n ylittävä kevyen liikenteen silta Mikkelin Urpolassa. Se on punainen. Silta otettiin käyttöön heinäkuussa 2015. Se rakennettiin purkutuomion saaneen ja romahtaneen sillan tilalle vuonna 2015.Liikennevirasto (sis. kuvan)Viininpunainen silta on 5-tien uusi Golden gate Yle uutiset Onnettomuustutkintakeskus tutkii edellisen sillan romahtamisen syitä.Karjalainen == Lähteet == Luokka:Suomen tieliikennesillat Luokka:Mikkelin rakennukset ja rakennelmat Luokka:Valtatie 5 Luokka:Kevyen liikenteen sillat Luokka:Urpola
Euforia (albumi)

__NOTOC__ Euforia on Neljä Ruusua -yhtyeen 14. studioalbumi, joka julkaistiin 20. helmikuuta 2015. Levyn on tuottanut Mikko Tamminen ja valituissa kappaleissa Teropekka Virtanen. Albumi nousi julkaisuviikollaan Suomen virallisen albumilistan toiselle sijalle. Yhteensä listaviikkoja albumille kertyi 25. ”Sininen sunnuntai” julkaistiin albumin ensimmäisenä singlenä, ja se nousi parhaimmillaan radiosoittolistan kahdeksannelle sijalle ja latauslistan sijalle 19. Kappaleeseen kuvattiin myös Ville Juurikkalan ohjaama musiikkivideo. Toinen single ”Ajelen” nousi radiolistan sijalle kahdeksan, ja siihen kuvattiin Sami Joensuun ohjaama musiikkivideo. ”Esirippu” julkaistiin levyn kolmantena singlenä, ja se nousi radiolistan sijalle 73. == Kappaleet == Kaikki san. Ilkka Alanko, säv. Kode Koistinen sekä sov. Ilkka Alanko, Kode Koistinen ja Mikko Tamminen, ellei muuta mainittu. == Arvostelut == Iltamakasiinin Nalle Österman kehui Kode Koistisen ”upeaa melodiatajua ja kykyä luoda toimivia lauluja” ja totesi, että ”Euforian vahvuus ja heikkous on yksi ja sama asia: tämä on tuttua ja turvallista Neljää Ruusua”. Keskisuomalaisen Aki Lehti nosti Euforian yhtyeen parhaaksi albumiksi sitten vuoden 1999 Uusi aalto -albumin. Kiitosta keräsi myös tuottaja Mikko Tamminen, jonka ”moderni soundimaailma sopii orkesterille massiivisuudessaan”. Soundin Antti Lukkanen kehui Euforiaa levynä, jota ”tehdessä ei ole ollut [ajatuksena] miltä sen pitää kuulostaa, vaan kappaleet itse ovat määritelleet albumin”. Hän totesi kuitenkin levyn sisältävän ”myös ronskeja ohilyöntejä”, mutta ”tällaiset inhimillisyydet hyväksyy mielellään, kun vastapainoksi kuulee ’Sinisen sunnuntain’ kaltaisia onnistumisia”. == Tekijät == Neljä Ruusua * Ilkka Alanko – laulu * Kode Koistinen – kitara * Lade Laakkonen – basso * Kämy Kämäräinen – rummut Tuotanto * Mikko Tamminen – tuotanto, miksaus (1, 2, 5–7, 9), äänitys, koskettimet, ohjelmointi * Teropekka Virtanen – tuotanto (1, 2, 9), äänitys * Neljä Ruusua – tuotanto (1, 2, 9) * Arttu Peljo – miksaus (3, 4, 8, 10, 11) * Pauli Saastamoinen – masterointi * Rami Mursula – kannen ulkoasu * Ville Juurikkala – valokuvat * Gabi Hakanen – vastaava tuottaja Euforia- albumin kansilehtinen. == Lähteet == Luokka:Neljän Ruusun albumit Luokka:Vuoden 2015 albumit Luokka:Suomalaiset pop rock -albumit
Eeva-Riitta Salo

Eeva-Riitta Salo (s. 7. joulukuuta 1950 Kokemäki) on suomalainen näyttelijä. Salon tunnetuin televisiorooli lienee Sylvi Kaikkonen draamasarjassa Puhtaat valkeat lakanat, jota hän esitti sarjassa vuosina 1993–1994 sekä yhden jakson verran 1995. Salo valmistui Suomen Teatterikoulusta vuonna 1974. Salo on muun muassa näytellyt Kuopion kaupunginteatterissa (1974–1975), Vaasan kaupunginteatterissa (1975–1988) sekä Tampereen Teatterissa (1989–1990). Vuodesta 2012 Salo on ollut kiinnitettynä Tampereen Työväen Teatteriin. Luokka:Suomalaiset teatterinäyttelijät Luokka:Suomalaiset näyttelijät Luokka:Vuonna 1950 syntyneet Luokka:Elävät henkilöt
Menaggio

Menaggio on kunta Pohjois-Italiassa Comon maakunnassa Lombardian alueella. Menaggio sijaitsee Comojärven länsirannalla, ja sieltä alkava laakso johtaa Luganojärvelle.Kunnan kotisivut ==Aiheesta muualla== ==Lähteet== Luokka:Comon maakunnan kunnat
Rán

Rán (muinaisnorjaa, suom. varas) on skandinaavisen mytologian meren jumalatar. Hän on meren jumala Ægirin vaimo ja heillä on yhdeksän lasta, jotka kuvaavat merten aaltoja. He asuvat kodissaan Læsø-saaren alla. Kotia valaisee vain hänen kultansa hohde. Tarinan mukaan Rán veti hukkuvia merimiehiä kotiinsa suurella kalastusverkolla, jos heillä oli mukanaan kultaa. ==Lähteet== Luokka:Skandinaavien jumalattaret Luokka:Meren jumalat
Ukyō Sasahara

pienoiskuva|Ukyō Sasahara vuonna 2015. Ukyō Sasahara (; s. 24. huhtikuuta, 1996 NumataUkyo Sasahara Driver Database) on japanilainen moottoriurheilija. Sasahara aloitti uransa Karting-sarjoista vuonna 2003. Hän voitti kotimaassaan Japanissa useita mestaruuksia ja voitti myöhemmin JAF All Japan Championship Junior -luokan mestaruuden vuonna 2009. Vuonna 2010 hän voitti Rotax Junior Talvisarjan, vuonna 2011 Rotax Max Euro Challenge Junior ja vuonna 2012 Rotax Max Challenge Central-Eastern Europe -luokkien mestaruudet. Vuonna 2013 Sasahara aloitti kilpauransa Formula Renault Alps -sarjassa keräten 32 pistettä sijoittuen sarjan 13:ksi. Samana vuonna hän ajoi neljä kilpailua Eurocup Formula Renault -sarjassa vierailevana kuljettajana. Vuonna 2014 Sasahara kilpaili Formula Renault NEC -sarjassa saavuttaen yhden palkintosijan sijoittuen sarjan kuudenneksi. Samana vuonna hän ajoi Italian Formula 4 -sarjassa kolme kilpailua voittaen yhden kilpailun. Vuonna 2015 Sasahara kilpaili täyden kauden Eurocup Formula Renault -sarjassa. Hän voitti yhden kilpailun sijoittuen loppupisteissä seitsemänneksi. Samana vuonna hän jatkoi NEC -sarjassa voittaen kaksi kilpailua sijoittuen sarjan kolmanneksi. == Lähteet == Luokka:Japanilaiset autourheilijat Luokka:Vuonna 1996 syntyneet Luokka:Elävät henkilöt
NHL-kausi 2015–2016

NHL-kausi 2015–2016 oli National Hockey Leaguen 98. kausi. Sen aikana 30 joukkuetta pelasi kukin vähintään 82 ottelua runkosarjassa. Runkosarja alkoi keskiviikkona 7. lokakuuta 2015 neljällä ottelulla ja päättyi lauantaina 9. huhtikuuta 2016, jolloin liigan kaikilla joukkueilla oli ottelu. Kaudeksi 2015–2016 palkkakatto, eli yksittäisen NHL-seuran pelaajilleen maksaman yhteispalkan yläraja, nousi 2,1 miljoonalla dollarilla 71,4 miljoonaan dollariin. Kausi 2015–2016 oli ensimmäinen NHL-kausi, jonka aikana New York Islanders pelaa kotiottelunsa Barclays Center -hallissa Brooklynissa. Aiemmin Islandersin kotihallina oli toiminut vuodesta 1972 lähtien 43 vuoden ajan Long Islandilla sijaitseva Nassau Coliseum. == Runkosarja == === Itäinen konferenssi === ==== Atlantic-divisioona ==== ==== Metropolitan-divisioona ==== === Läntinen konferenssi === ==== Central-divisioona ==== ==== Pacific- divisioona ==== === Pelaajatilastot === ==== Tilastojen kärjessä ==== Tilasto Nimi Seura Tulos Maalit Aleksandr Ovetškin Washington Capitals 50 Maalisyötöt Erik Karlsson Ottawa Senators 66 Tehopisteet Patrick Kane Chicago Blackhawks 106 Tehopisteet (puolustaja) Erik Karlsson Ottawa Senators 82 Tehopisteet (tulokas) Artemi Panarin Chicago Blackhawks 77 Ylivoimamaalit Aleksandr Ovetškin Washington Capitals 19 Voittomaalit Joe Pavelski San Jose Sharks 11 Paras teholukema Tyler Toffoli Los Angeles Kings + 35 Huonoin teholukema Mikkel Bødker Arizona Coyotes / Colorado Avalanche – 33 Rangaistus- minuutit Derek Dorsett Vancouver Canucks 177min Peliaika (maalivahti) Jonathan Quick Los Angeles Kings 4 043 Voitot (maalivahti) Braden Holtby Washington Capitals 48 Nollapelit (maalivahti) Corey Crawford Chicago Blackhawks 7 Torjuntaprosentti (maalivahti) Brian Elliott St. Louis Blues 93,0 % Päästettyjen keskiarvo (maalivahti) Ben Bishop Tampa Bay Lightning 2,06 ==== Runkosarjan pistepörssi ==== Lyhenteiden selitys: O = pelatut ottelut, M = maalit, S = syötöt, Pist. = pisteet, ± = plus-miinus, RM = rangaistusminuutit Pelaaja Joukkue O M S Pist. ± RM Chicago Blackhawks 82 46 60 106 +17 30 Dallas Stars 82 41 48 89 +7 64 Pittsburgh Penguins 80 36 49 85 +19 42 San Jose Sharks 82 19 63 82 +25 54 Ottawa Senators 82 16 66 82 -2 50 San Jose Sharks 82 38 40 78 +25 30 Calgary Flames 79 30 48 78 +4 20 Winnipeg Jets 82 26 52 78 +8 49 Chicago Blackhawks 80 30 47 77 +8 32 Washington Capitals 82 20 57 77 +27 32 == Pudotuspelit == == Katso myös == * NHL:n varaustilaisuus 2015 == Lähteet == Luokka:NHL-kaudet Luokka:Jääkiekkosarjojen kausi 2015–2016
Dazhou

Dazhou (, pinyin: Dázhōu Shì) on prefektuuritason kaupunki Kiinan kansantasavallan Sichuanin maakunnan itäosassa, linnuntietä noin 335 kilometriä Chengdusta itään. Vuonna 2010 n asukasluku oli 5,468 miljoonaa. Dazhou rajoittuu idässä Chongqingin maakuntatason suurkaupunkiin. Lounaassa Dazhoun naapurina on Guang’anin, lännessä Nanchongin, luoteessa Bazhongin, sekä pohjoisessa Hanzhongin ja Ankangin prefektuuritason kaupungit. Piirikuntatasolla Dazhou jakautuu kahteen kaupunkipiiriin (joiden muodostaman varsinaisen kaupungin asukasluku on 1,589 milj.), piirikuntatason kaupunkiin ja neljään piirikuntaan. Osat ovat seuraavat (numerointi kuten kuvassa): ;Kaupunkipiirit (2) 1\. Tongchuan (通川区), 478 276 as. 3\. Dachuan (达川区), 1 111 159 as. ;Piirikuntatason kaupunki (1) 2\. Wanyuan (万源市), 407 594 as. ;Piirikunnat (4) 4\. Xuanhan (宣汉县), 1 006 826 as. 5\. Kaijiang (开江县), 430 877 as. 6\. Dazhu (大竹县), 876 884 as. 7\. Qun piirikunta tai Quxian (渠县), 1 156 481 as. Dazhoun seudun kirjallinen historia alkaa Danggun piirikunnan perustamisesta vuonna 314 eaa. Sittemmin siitä tuli hallinnollinen keskus ja myös prefektuurin keskus. Tang-dynastian aikana paikkakunnan nimi muutettiin Tongzhouksi. Song-dynastian aikana nimi palasi Dazhouksi. Nykyisen prefektuuritason kaupungin aseman se sai vuonna 1999, jolloin kaupunki erotettiin Bazhongista. ==Lähteet== ==Aiheesta muualla== *Dazhou City Overview (51766.com) *Dazhou City Information (erityisesti talouspainotus) (chinaknowledge.com) *China Postal Code Sichuan Province (prefektuuri ja piirikuntataso) (youbianku.com) Luokka:Sichuanin kaupungit Luokka:Sichuanin prefektuurit
Ämmälänkylä

Ämmälänkylä on noin 150 asukkaan kylä Seinäjoella noin 10 kilometriä kaakkoon keskustasta. Kylässä on paljon maataloutta, mutta siellä sijaitsee myös muutama yritys. Ämmälänkylän asukasluku oli vuoden 2022 lopussa 106. == Lähteet == Luokka:Seinäjoen kylät Luokka:Keskiseinäjoen suuralue
Bertil Johansson (poliitikko)

Bertil Johansson (s. 2. elokuuta 1930 Växjö) on ruotsalainen maanviljelijä ja poliitikko, joka kuuluu Ruotsin keskustapuolueeseen. Johansson oli andra kammarenin jäsen vuosina 1965–1970 ja yksikamaristen valtiopäivien jäsen vuodesta 1971, valittu Kronobergin läänin vaalipiiristä. Luokka:Ruotsalaiset poliitikot Luokka:Vuonna 1930 syntyneet Luokka:Elävät henkilöt
Miklós Ungvári

Miklós Ungvári (s. 15. lokakuuta 1980 Cegléd, Pest) on unkarilainen judon olympia- ja MM-mitalisti sekä Euroopan-mestari. Ungvári saavutti Lontoon olympialaisissa 2012 hopeaa 66 kg:n sarjassa hävittyään loppuottelussa georgialaiselle Laša Šavdatuašvilille. Rio de Janeiron olympialaisissa 2016 hän oli 73-kiloisissa viides. MM-kilpailuissa hän on saanut 66 kg:n painoluokassa pronssia Kairossa 2005, Rio de Janeirossa 2007 ja Rotterdamissa 2009 sekä ollut seitsemäs Tokiossa 2010. 73-kiloisissa hän oli seitsemäs Astanassa 2015 ja Budapestissa 2021. Ungvári on voittanut sarjassa 66 kg Euroopan-mestaruuden Mariborissa 2002, Tbilisissä 2009 ja Istanbulissa 2011, saanut EM-hopeaa Rotterdamissa 2005, Lissabonissa 2008 ja Wienissä 2010, sijoittunut viidenneksi Belgradissa 2007 ja Tšeljabinskissa 2012 sekä seitsemänneksi Düsseldorfissa 2003. Hän sai 73 kg:n sarjassa pronssia Montpellier’ssa 2014, sijoittui viidenneksi Varsovassa 2017 sekä seitsemänneksi Bakun Euroopan kisoissa 2015. EM-joukkuekilpailussa hän on saanut kultaa Miskolcissa 2009 ja hopeaa Debrecenissä 2005. Ungvári on saanut ylioppilaiden MM-kilpailuissa 66-kiloisissa kultaa 2004 ja hopeaa 2006 sekä joukkuekilpailussa hopeaa 2004. Hän on saavuttanut Masters-, Grand Slam- ja Grand Prix -kilpailuissa kaksi turnausvoittoa, kolme kakkossijaa ja yksitoista kolmossijaa sekä maailmancupeissa ja Continental Open -kilpailuissa kahdeksan voittoa, viisi kakkossijaa ja kahdeksan kolmossijaa. Hän on voittanut aikuisten sarjassa seitsemän Unkarin-mestaruutta. == Lähteet == Luokka:Unkarilaiset judokat Luokka:Unkarilaiset olympiamitalistit Luokka:Vuonna 1980 syntyneet Luokka:Elävät henkilöt
Frank Lubin

Frank Lubin (, 7. tammikuuta 1910 Los Angeles, Kalifornia – 8. heinäkuuta 1999 Glendale, Kalifornia) oli yhdysvaltalais-liettualainen koripalloilija ja koripallovalmentaja, olympiavoittaja sekä Euroopan mestari. Kaliforniassa elokuva- ja televisioalalla työskennellyt Lubin kuului Yhdysvaltain olympiakultaa Berliinissä 1936 voittaneeseen joukkueeseen. Hän toimi seuraavat vuodet Liettuan maajoukkueen pelaaja–valmentajana johdattaen maan Euroopan mestaruuteen vuoden 1939 kotikisoissa, joissa oli turnauksen de facto arvokkain pelaaja. Hän joutui palaamaan Yhdysvaltoihin maailmansodan sytyttyä. == Lähteet == Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Liettualaiset koripalloilijat Luokka:Liettualaiset koripallovalmentajat Luokka:Vuonna 1910 syntyneet Luokka:Vuonna 1999 kuolleet
Ülle Rajasalu

Ülle Rajasalu (s. 6. toukokuuta 1953) on virolainen poliitikko. Hänestä tuli Harjumaan maaherra vuonna 2009. Vuonna 2014 hän aloitti toisen viisivuotiskautensa tässä virasa. Hän on valmistunut Tarton yliopistossa pääaineenaan kauppatiteteet, ja toiminut myös Tallinnan varapormestarina ja kansanedustajana. == Lähteet == Luokka:Viron reformipuolueen poliitikot Luokka:Vuonna 1953 syntyneet Luokka:Elävät henkilöt